
DISSERTATIO  MEDICA 

I NAUGURAL I S, 


DE 


CATAMENIIS  MORBISQUE  UTERI 

QUIBUSDAM. 


Auctore  Henrico  F.  G.  Heydeloff. 


Secretio  quam  selegi  pro  argumento  meae  Dis¬ 
sertationis  Inauguralis  a  Graecis  Kara^/a  vo¬ 
cata  erat,  latinis  menses,  quia  singulis  mensibus 
revertit.  Ubi  primum  catamenia  existunt  puella 
dicitur  ad  aetatem  pubertatis  pervenisse.  Tem¬ 
pus  vitae  autem  quo  existere  incipit  est  diver¬ 
sum  in  diversis  locis ;  sub  arcticis  regionibus 
menses  in  foeminis  haud  fluere  dicuntur  donec 
annum  vigesimum  vel  vigesimum  secundum 
agunt.  Sed  in  calidioribus  locis  hic  fluxus 
sese  ostendit  anno  nono  vel  decimo,  modo 

citius,  modo  serius,  sed  raro  ante  duodecimum 
aut  post  octavum  decimum  annum  aetatis. 
Cum  haec  secretio  invaserit,  semel  per  mensem 
recursat,  quibusdam  exceptis  :  quippe  habitum 
est  pro  certo  nonnullas  fluxum  bis  per  singulos 
menses  terve  per  binos  menses  habuisse.  Pri¬ 
mus  ortus  hujus  fluxus  tam  aliis  causis  quam 
varietatibus  coeli  multum  afficitur.  Quae  habi¬ 
tant  frequentes  urbes,  luxuque  vivunt,  fluxum 
habent  multo  maturius  copiosiusque  quam  quae 
laborant,  rura  incolunt,  temperantiamque  ob¬ 
servant.  In  quibusdam  menses  facilius  aliis 
fluunt  afferentes  parvam  molestiam  nullam  ve, 
aliae  autem  magnopere  vexantur.  Interdum 
etiam  varia  morbida  symptomata  manent  simi¬ 
lia  phthisi  pulmonali. 

Menses  plerumque  fluere  pergunt  donec  foe- 
minae  annum  quadragesimum  et  sextum  ege¬ 
runt,  quinquagesimus  aliis  scriptoribus  placet. 
Heberden  in  suis  commentariis  narrat,  “  In 
nonnullis  quas  ipse  novit  menses  profluere  donec 
annum  sexagesimum  acquisiverunt,”  in  alia 
parte  ejusdem  libri  etiamque  dicit,  “  Menses, 
cessantes  tempore  fixo  natura  profluere,  apud 
annum  sexagesimum  septuagesimum  etiamve 
octogesimum  redire  possint.”  Magendie 
etiam  his  verbis  utitur,  “  Des  femines  cliez  qui 
les  regles  avaient  cesse  a  Pepoque  ordinaire, 
les  ont  vues  reparaitre  u  70  ou  80  ans,  et  sont 

devenues  meres  ;  enfin,  des  femmes  chez  qui  la 
menstruation  ne  s*est  jamais  montree  rden  ont 
pas  ete  moins  fecondes.”  Fluxus  hac  aetate 
incipiens  rarius  tamen  Catamenia  sunt,  sed 
tantum  abnormis  profluvium  sanguinis  ab  utero 
progrediens,  aut  vicinis  locis  morbo  affectis ; 
tria  exempla  ipse  vidi  in  quibus  foeminae  (ut  ip¬ 
sarum  verbis  utar)  rursus  esse  adolescentes  se 
putaverunt ;  quaedam  uteri  carcinomate  plecte¬ 
batur,  in  iis  primo  fluxus  parvo  in  modo  fluxit, 
postremo  in  magno  rivo  fluidus  repertus  est 
sanguis. 


SYMPTOMATA. 

Tempore  quo  menses  primo  apparent,  multae 
miraeque  mutationes  corpus  afficiunt,  major 
copia  sanguinis  ad  uterum  et  mammas  fertur, 
quae  protinus  augentur,  organa  quae  inserviunt 
generationi  magnitudine  crescunt,  mons  veneris 
capillis  tegitur  ;  animus  quoque  maxime  affici¬ 
tur,  adolescentula  avide  nuptias  petit,  et  varia 
signa  valetudinis  incommodae  saepe  observan¬ 
tur.  Appetitus  cibi  diminutus,  oculi  hebetes 
fiunt  margine  caeruleo  circumscripti,  exanthe¬ 
mata  apparent ;  halitus  fit  foetidus,  magna 
prostratio  virium  adest,  tussis  urget,  motus 
sanguinis  impeditus  est,  dorsi  dolor  cum  sensu 
molestiae  pelvis,  praecipue  inguinum,  et  sensus 

caloris  pruritusque  labiorum  pudendi  vexant ; 
fluxus  alvi ^  plerumque  solutus,  dolor  reddendi 
urinam  ;  nunc  quoque  hysteria,  fluxus  mucosus 
vel  lymphaticus  interdum  cernitur.  Labia  in- 
tumescunt  et  eruptione  aliquando  teguntur. 
Vaginae  calor  sensusque  aucti.  Haemorrhoides 
externe  interneque,  cephalalgia,  respiratio 
anxia,  inquietudo,  somni  horrifici,  somnolentia, 
palpitatio  cordis,  aegritudo,  tormina,  dolores 
quoque  ima  in  parte  abdominis  deorsum  jacu- 
lantes  urgent. 

Symptomata  quae  supra  dixi  non  semper 
fluxum  mensium  indicant  nam  interdum  nul¬ 
lus  adest.  Fluxus  serosus  remissionem  signo¬ 
rum  sequitur,  tum  fluxus  (menses  vocatus)  ori¬ 
tur,  datque  valetudinem  foeminae. 


MODUS  SECRETIONIS  SPATIUMQUE 

TEMPORIS. 

Linn^eus  affirmat  menses  in  foeminis  Lap- 
poniae  tantummodo  semel  bisve  in  anno  pro¬ 
fluere,  modumque  sex  uncias  quovis  tempore 
nunquam  superare. 

In  Britannia  autem  modus  est  varius,  ple¬ 
rumque  circiter  quatuor  vel  sex,  raro  in  vale¬ 
tudine  sana  plus  quam  sex  aut  octo  uncias. 
Hippocrates  proponit  modum  multo  majorem 
et  aequalem  viginti  unciis  Anglicis.  Astrue 

scribit  sexdecim  uncias  sine  morbo  profluere. 
Putandum  est  mihi  aliquem  errorem  hic  latere, 

•  .  .  i 

et  foeminas  de  quibus  scripsit  majorem  fluxum 
quam  nostrates  habere.  Modus  magis  ex  ha¬ 
bitu  quam  valetudine  pendere  videtur.  Mo¬ 
dus  vivendi  et  sodales  menses  magnopere 
afficiunt :  quae  multo  carnis  utuntur  majorem 
fluxum  habent  iis  quae  frugibus  vivunt.  Ob¬ 
servatum  est  pauperes  rusticas,  puellas  par- 

i 

simoniae,  et  parvo  fluxui  mensium  assuetas  cum 
ad  oppidum  migraverint,  ut  in  magnificis  fami¬ 
liis  servae  sint  cito  fluxum  multo  magis  copio¬ 
sum  quam  antea  habere ;  diuturnitas  fluxus  va¬ 
ria  est,  in  nonnullis  per  octo  dies,  in  aliis  unum 
tantummodo,  in  hac  regione  tres  aut  quatuor 
dies,  si  diutius  manent  aliquis  morbus  timendus 
est.  Catameniae  plerumque  semel  in  mense 
redeunt  in  foeminis  plurimum  enervatis  bis  in 
mense,  pauca  exempla  hujus  vidi.  Sed  in  vale¬ 
tudine  sana  haec  nequaquam  generalia,  mirabi¬ 
li  aequalitate  recursant,  adeo  ut  foeminae  in  diem 
scire  possint  quando  menses  redibunt.  Haec 
secretio  similis  venoso  sanguini  est,  sed  pro¬ 
prium  odorem  habet,  et  nunquam  coagulat. 
Hymene  imperforato,  in  vagina  saepe  congesta 
est  etiamque  tum  nunquam  reperta  in  concreto 
statu  :  hac  ipsa  re  fluxus  mensium  ab  omnibus 
morbis  uteri  facile  dijudicabitur. 

UNDE  FLUXUS  VENIAT. 

Per  graviditatem  nullum  esse  fluxum  dicitur : 
alii  affirmant  menses  interdum  fluere  per  tres 
primasmenses  graviditatis  :  alii  negant  id  posse 
fieri,  quia  os  uteri  firme  clauditur  qdasi  obsig¬ 
natum  sapienter  decretum,  quo  minus  ]  ovum 
recens  formatum  elabatur ;  si  igitur  men¬ 
ses  ab  interna  facie  uteri  manant,  osque 
uteri  per  graviditatem  clauditur,  manifes¬ 
tum  est  nullum  fluidum  posse  erumpere.  Sed 
contra,  si  menses  non  solum  ab  utero  sed  etiam 
a  superiori  parte  vaginae  manent  (ut  alii  cogi¬ 
tant)  profecto  tum  credamus  id  posse  fieri. 
Puto  haud  dubitandum  esse  quin  menses  ab  in¬ 
terna  facie  uteri  fluant,  ut  ratio  ipsa  docet 
observationesque  scriptorum  confirmant.  Ex¬ 
empla  videntur  in  prolapsu  uteri,  Jacobus 
Hamilton  Professor  artis  obstetriciae  in  suis 
praelectionibus  in  foemina  prolapsu  uteri  vexata 

valetudinarii  Edinensis  aegra  de  hac  re  his  ver- 

* 

bis  utitur.  “  We  have  reason  to  believe  that 
the  menses  flow  from  the  open  mouths  of  blood- 
vessels  in  the  inner  surface  of  the  uterus,  little 
skinny  substances  are  frequently  formed,  and 
are  discharged  with  difficulty.”  Winslow, 
Sbigelius,  Mauriceau,  Little,  et  Morgag- 

ni,  omnes  de  hac  re  consentiunt.  Winslow  di¬ 
cit  internam  tunicam  uteri  parvis  capillis  tegi 
tenuissimis,  et  quasi  similibus  panno,  et  in  iis 
quae  per  menses  moriuntur  capillos  sanguine 
cinctos  inveniri. 


CAUSAE. 

De  causis  mensium  me  dare  plenam  enume¬ 
rationem  haud  necesse  est  qualis  impulsus  lunae, 
ut  erat  opinio  Doctoris  Mead  ;  si  ea  sit  causa 
tantum  rogarem  cur  foeminae  non  est  pariter  ac 
lunae  habentis  partes  a  sole  varie  diversis  tempo¬ 
ribus  illustratas?  Secundum  alios  quia  uterus 
oblique  ponitur,  satis  causae  est ;  licet  rogare 
quomodo  fit,  ut  menses  non  aeque  fluant  plantis 
pedum  ?  Hae  opiniones  ineptae  ;  igitur  paucis 
verbis  commonefaciam  sequentia. 

1.  Imprimis,  Generalis  plethora,  ut  causa  men¬ 
sium  dicitur,  foeminas  a  natura  ad  parturiendum 
constitutas  majorem  modum  sanguinis  quam  ne¬ 
cessarius  est  suo  corpori ;  perpetuam  plethoram 
fore  nocentem,  igitur  naturam  fixo  tempore  eva¬ 
cuationem  facere,  utero  ad  id  idoneo,  quia  situs 
est  obliquus  et  nullo  alio  munere  fungitur  nisi 
per  graviditatem.  Symptomata  plethorae  ad 
turbandum  ventriculum  ssepe  oriuntur. 

Contra,  mensibus  suppressis,  inducendo  ple- 
thoram  eos  non  possumus  revocare ;  nec  ve- 
naesectione  nec  nulla  alia  evacuatione  possu¬ 
mus  claudere  fluxum.  Suppressionem  mensium 
saepe  videmus  in  plethoricis  :  dum  foeminae  plu¬ 
rimum  enervatae  fluxum  habent,  interdum 
etiam  in  Phthisi  Pulmonali.  Quamvis  symp¬ 
tomata  quae  menses  antecedunt  vicario  fluxu 
levantur,  tamen  sine  ullo  quoque  saepe  levantur. 

c2.  Localis  Plethora.  Haec  erat  opinio  Hal- 
ler,  Cullen,  et  Van  Swieten,  sed  credo  Doc- 
torem  Simpson  de  Sancta  Andreapoli  eam  pri¬ 
mo  attulisse  in  medium.  Incremento  ullius 
partis  progrediente  major  copia  sanguinis  ei 
parti  sine  dubio  necessaria  est.  Uterus  nullius 
usus  donec  aetas  pubertatis  pervenerit,  igitur 
usque  ad  id  tempus  impetus  sanguinis  ad  ute¬ 
rum  non  mittitur,  ad  id  tempus  tunicae  arteria¬ 
rum  plurimum  dissimiles  iis  venarum  quae  mul¬ 
to  densiores :  igitur  plethora  arteriarum  adest, 
transitus  sanguinis  ab  arteriis  in  venas  fit  diffi¬ 
cilis,  extrema  arteriarum  distensa,  et  haemor¬ 
rhagia  (vocata  catamenia)  sequitur :  eadem  causa 
repetita  menses  iterum  effunduntur,  et  consue¬ 
tudine  fixis  temporibus  redeunt. 

Contra,  est  revera  major  impetus  ad  uterum  ; 
sed  si  Catamenia  hac  sola  causa  niterentur  pro- 

fecto  tum  fluxus  foret  sanguis  arteriarum  ;  res 
non  ita  est,  quia  haud  similis  etiam  colore. 
Richerand  sanguinem  arteriarum  putavit . 

3.  Veneris  Libido.  Hsec  placuit  Doctori 
Emmet  :  apparuit  illi  sanguinis  copiam  ad  ute- 

•  rum  fluere  propter  quasdam  cupidines,  eamque 
in  cavernosa  structura  uteri  accumulari,  uterum 
postea  se  contrahere,  eamque  expellere. 

Contra,  haec  ficta  cavernosa  structura  nun¬ 
quam  reperitur,  nutrices  lactantes  easdem  libi¬ 
dines  possident,  et  menses  non  habent.  In  nym- 
phomania  fluxus  impeditur,  et  amenorrhoea  ut 
symptoma  morbi  plerumque  urget. 

4.  Secretio.  Hunter  primus  omnium  hanc 
elegit  causam,  sed  Dr.  Craven  in  sua  disserta¬ 
tione  inaugurali  in  medium  attulit.  Argumen¬ 
ta  ex  colore  et  compositione  mensium  deducun¬ 
tur,  ex  distributione  vasorum  in  utero,  ex  aug¬ 
mine  fluxus,  calore,  ej usque  suppressione,  fri¬ 
gore,  comparatione  quoque  aliarum  secre¬ 
tionum  ;  ut  similius  fluxus  est  in  animalibus 
dum  tempus  coitus  durat.  Contra,  manifes¬ 
tum  est  menses  in  compositione  glandularum 
cervicis  uteri  nihil  possidere,  quia  lisemorrhagia 
ab  utero  saepe  accedit,  et  fluidum  missum  est 

simile  sanguini  et  admodum  Catameniis  dissi¬ 
mile. 

In  toto  videtur  milii  doctrinam  secretionum 
optimam  esse  omnium.  De  causis  mensium  mul¬ 
tum  acceptum  argumentum  proponere  possum. 
Olim  Catamenia  in  effectibus  habebantur  no-  . 
centia.  Doctor  Hamilton  notat  in  quibus¬ 
dam  partibus  Scotiae,  credi  tactum  foeminse  per 
menses  facere  abortum,  aut  infeliciter  efficere 
adeo  ut  concoctio  cerevisiae,  vel  confectio  succi 
baccaram  ( Anglice  jelly)  perdantur.  Haec  inep¬ 
ta  et  superstitiosa  dicta  rejici  merentur ;  bene 
cognitum  est  autem  Catamenia  dotes  nullas  le- 
thales  tenere,  fluidum  evadere  acre,  motu  ces¬ 
sante,  nemo  est  qui  negat. 

Usus.  Usus  profecto  videtur,  uterum  aptare 
ad  perfungendum  ejus  officiis,  sed  quomodo  hoc 
efficiatur  haud  bene  intelligitur,  et  certe  vix 
noscitur,  at  scimus  suppressionem  mensium 
eorumve  fluxum  abnormem  facere  infoecundita- 
tem.  Dr.  Cii  ave  N  cogitavit  aliquid  a  Catame¬ 
niis  auferri  et  in  ovario  cleponi ,  prima  rudi¬ 
menta  foet  us  forma  re . 

DYSMENORRHOEA. 

Dysmenorrhoea  vel  difficilis  menstruatio  est 
morbus,  qui  in  multis  foeminis  antequam  men¬ 
struatio  incipit,  plerumque  dolor  dorsi,  capitis, 
inguinumque,  sed  haec  signa  nequaquam  gra¬ 
via  ;  quando  ad  periculosam  crisin  procedunt, 
et,  fluxu  mensium  redeunte,  dolor  fit  immodice 
vehemens,  ita  ut  parvus  vel  nullus  fluxus  adsit, 
haec  constituunt  dysmenorrhoeam  sive  difficilem 
menstruationem. 

Symptomata.  Haec  symptomata  vulgo  comi¬ 
tantur,  scilicet  spasmi  ventriculi  ;  gravis  dolor 
uteri  auctus  externa  vi ;  caput  et  ventriculus 
oppressione  uteri  pariter  moventur :  fluxus  par¬ 
varum  cuticularium  particularum  ab  utero  ma¬ 
nat,  commistus  coagulis  et  fibris  plurimum  si¬ 
milibus  membranae  deciduae  ;  constipatio  et  sup¬ 
pressio  urinae  saepe  manent.  Mammae  quoque 
tumescunt  et  molestiam  sentiunt ;  ingens  dolor 
capitis,  inguinum  et  imae  partis  ventris  ;  nau- 

4 

sea,  et  vomitus,  paroxysmusque  hysteriae  ante 
aditum  fluxus  mensium  saepenumero  accidunt. 

CAUSAE. 

Inflammatio  quaedam  internae  faciei  uteri  quae 
constrictionem  secretionis  vasorum  inducit,  aut 
abnormis  actio  arteriarum  ;  causa  quae  fibras 
aut  cuticulares  materias  excitat  haud  bene  intel- 
ligitur.  Oportet  me  dicere  proprium  sympto¬ 
ma  in  hoc  morbo  accidere,  viz.  sensus  quasi 
crura  aqua  impleta  essent. 


PROGNOSIS. 

Nulli  morbo  symptomata  graviora  sunt,  aut 
quem  eventus  magis  infelices  subsequuntur, 
aegrota  enim  ob  verecundiam,  morbum,  quo  con¬ 
flictatur  periodice,  celat,  donec  tandem  in  aetate 
provecta  effectus  sunt  iidem,  qui  ex  vita  caelibe 
profluunt. 


CURATIO. 


Remedia  in  hoc  morbo  adhibita  sunt  similia 
iis  suppressionis  mensium.  Localis  abstractio 
sanguinis  utilis  putatur  dum  alii  merito  culpant, 
et  affirmant  eam  haud  prodesse,  et  pessimos  ef- 

fectus  usum  saepe  sequi ;  Efficax  catharticum 
detur  apud  solitum  tempus  Catameniorum  re¬ 
ditus,  immissio  quoque  pulmentaris  enematis 
commisti  cum  tinct.  opii  bis  in  die  prodest. 


Decoct.  Avense  |x. 

Tinct.  Opii  giss* 

Fiat  enema  bis  in  die  utendum. 


Post  catharticum  opiata,  camphora,  et  nau¬ 
seantia  medicamenta  dentur,  repetitio  antispas- 
modici  fluxum  mensium  sine  ulla  molestia  in¬ 
venietur  inferre ;  ut  antispasmodicum  hyoscy¬ 
amus  saepe  prodest,  si  nihil  valeat,  at  paulo  post 
repetatur,  ut  hoc  exemplum  docet. 

J$o.  Ext.  Opii  pur.  gr.  i. 

—  Hyoscyam.  gr.  x. 

Antim.  Tartariz.  grss. 

Camphone  gr.  x. 

M.  fiant  pilulse  tres  quarum  una  omni  hora,  donec  dolor 
sublevetur,  sumatur. 

Lanula  proxima  cuti  indueretur  ;  in  Dys¬ 
menorrhoea  et  suppressione  ab  inflammatione, 
pedi lu via  et  sessio  supra  vaporem  calidae  aquae 
sunt  valde  utilia.  Omnes  foeminae  obnoxiae 
difficili  menstruationi  per  totum  tempus  fluxus 
in  lecto  decumbere  debent,  et  calidas  vesicas  ab¬ 
domini  et  laneum  pedibus  admoveri  jubeamus. 
Chalybeata,  tonica,  &c.  valent.  Hisce  rebus 

praedictis,  patet  oculis  nostrum  propositum  esse 
fluxum  promovere  et  aberrationem  a  natura 
corrigere  :  viribus  naturae  non  nimis  fidendum, 
nec  contra  debemus  medicamentis  nimis  large  et 
crebro  uti,  multum  vis  ex  nostra  parte  consti¬ 
tutionem  laedet,  et  parvam  molestiae  obstruc¬ 
tionem  ad  talem  statum  pervenire  sinet,  ut 
opera  temporis  ad  foerninam  restituendam  pris¬ 
tinis  viribus  necesse  erit. 

MENORRHAGIA  VEL  MENSES 
IMMODICI. 

Menorrhagia,  ut  nomen  docet,  fluxum  men¬ 
sium  majorem  quam  natura  decrevit  indicat. 
Hoc  morbum  enervatum  et  minime  gratum 
format,  et  frequentissimum  omnium  generum 
Haemorrhagiae.  Haemorrhagia  vere  dicitur,  et 
aut  activa,  aut  passiva  invenitur  ;  activa  hae¬ 
morrhagia  plerumque  iniis  foeminis  evenit  quae 
validum  corpus  habent,  et  quae  sunt  plenae  et 
pletlioricae  ;  passiva  in  iis  quarum  habitus  sunt 
laxi,  et  debilitati  a  Leucorrhoea,  solicitudine, 
plurimis  abortionibus  aut  puerperis  localem  de¬ 
bilitatem  producentibus.  Interdum  fluxus  im¬ 
modicus  evadit,  praecipue  in  iis  foeminis  nobili¬ 
bus,  quae  expertes  curae  sunt,  et  sese  parum 
exercent. 


MORBISQUE  UTEltl. 

SYMPTOMATA. 

Menorrhagia  indiciis  communibus  fluxui 
mensium  sed  in  majori  modo  praeceditur.  Cum 
a  plethora  oriatur  dolor  cum  sensu  ponderis 
circa  inguina  et  rigor  hypochondrii  ;  calor  ; 
cephalalgia  ;  tinnitus  aurium  ;  pulsus  frequens, 
validus,  et  durus  ;  dolores  volitantes,  rheuma¬ 
ticis  similes  ;  saepe  pruritus  omnis  corporis  ad¬ 
sunt  :  quum  menorrhagia  a  locali  affectione 
uteri  aut  ex  debilitate  infertur,  pallor  oris, 
algor  extremorum  ;  laxitas  fibrarum  musculo¬ 
rum  ;  accelerata  respiratio  minima  causa ;  aegri¬ 
tudo  ;  anorexia,  dyspepsia,  et  multae  aliae 
affectiones  bene  cognitae  nomine  neurosium 
premant. 


CAUSiE. 

Causae  sunt  plethoricus  status  corporis,  ute¬ 
rina  congestione  comitante,  isque  laxis  fibris  ; 
et  imperfecto  tono  vasorum  uteri  saepe  conjunc¬ 
tus  ;  abjectione  spei,  vehementi  exercitatione, 
ictibus  saltando  ;  cibo  ;  frigore  cuti  applicato, 
excessu  veneris,  difficilibus  et  tardis  partibus. 

inultis  abortibus  incitatus.  Affectiones  organi 
sunt.  Polypus,  scirrhus,  cancer,  ulcera,  &c. 


DIAGNOSIS. 

Menorrhagia  ab  aliis  haemorrhagiis  facile  di¬ 
judicabitur  quia  fluidum  missum  fibrinam  non 
possidet,  sed  signum  liabet,  quo  inter  purum 
sanguinem  et  fluxum  mensium  dignoscimus  sci¬ 
licet,  non  coagulatur. 


CURATIO. 

Primo  inveniamus,  an  uterus  morbo  afficia¬ 
tur,  et  si  aliquis  aderit ;  ea  remedia  seligamus, 
quae  videntur  optissima  curationi.  Indicationes 
in  curatione  menorrhagiae  sunt,  auxiliari  syste¬ 
mati  et  frenare  morbum  :  Praeparata  ferri  myr- 
rhae,  cinchonae  sunt  utenda,  frigidum  balneum 
utile.  Salina  purgantia  dentur  omni  mane 
cum  tempus  fluxus  pervenerit.  Opiatum  ene- 
ma  adhibendum  est ;  portio  ol.  ricini  omni  secun¬ 
do  vel  tertio  die  et  usus  tinct.  kino  prosunt, 
ad  fluxum  diminuendum  pars  spongiae  intro¬ 
ducitur  in  vaginam  primum  immersae  in  aliqua 
styptica  solutione  veluti  in  solutione  aluminis 
et  aquae  mistae  tinct.  kino  vel  catechu  aut  in 

solutione  sulph.  zinci  vel  sup.  acet,  plumb. 
Panni  submersi  in  aequalibus  partibus  aceti 
et  aquae  labiis  pudendi  applicati  sint.  Enema- 
ta  in  vaginam  aliquando  injiciantur,  praeparata 
ex  decoctu  quercus,  vel  decoctu  Haematoxyli, 
opium  refrigerantibus  et  astringentibus  con¬ 
junctum  est  utile.  Dr.  Thomas  notat  “  opio 
debemus  uti  interne  in  menorrhagia,  quando  ae¬ 
gra  spasmodicos  dolores  in  utero  sentit”  et  alia 
in  parte  memorat,  “  opium  potestatem  possidere 
large  adhibitum  corpus  relaxandi,  non  oportere 
dari  in  generali  debilitate.  ”  Regimen  antiphlo- 
gisticum,  omnis  res,  studium  et  alimenta,  quae 
frequentiam  accelerant,  et  impetum  actionis 
cordis  et  arteriarum  augent,  sedulo  caveantur. 
Denique  levis  cibus  et  nonnunquam  equitatio, 
abstinentia  a  frigida  lavatione  ;  usus  medicatae 
aquae,  potiones  refrigeratoriae  et  acidulatae, 
aequa  temperatura  in  cubiculo  conservata,  et 
in  lecto  decubitus  plurimum  valent  et  corpus 
corroborare,  et  ad  pristinam  sanitatem  redigere. 

Catamenia  et  morbos  illius  fluidi  statim  con¬ 
nexos  paucis  verbis  tractavi,  sed  de  cessatione 
mensium  nihil  dicam,  nisi  quod  magna  diligen¬ 
tia  et  cura  a  parte  foeminae  necessaria  est  et 
praecipue  a  parte  medici,  quia  tempus,  quo 

menstruatio  desinit,  est  periculosissimum,  et,  si 
idonea  cautio  non  detur,  multi  perniciosi  et  le- 
tliiferi  morbi  saepe  oriuntur. 


FINIS. 


